মুঘল সাম্রাজ্যের পতাকা

থাম্ব|মুঘল সাম্রাজ্যের পতাকা
মুঘল সাম্রাজ্যের বেশ কয়েকটি রাজকীয় পতাকা এবং ঝান্ডা ছিল। মুঘলদের প্রধান রাজকীয় ঝান্ডাটি আলম () নামে পরিচিত ছিল। এটি মূলত শ্যাওলা সবুজ রঙের ছিল। এটিতে পতাকার উত্তোলিত অংশের দিকে মুখ করা একটি সিংহ ও সূর্য () প্রদর্শিত হতো। মুঘলরা তাদের আলম-এর ব্যবহারের সূচনা তৈমুরের সময় থেকে বলে মনে করত।

রাজকীয় ঝান্ডাটি সিংহাসনের ডানদিকে প্রদর্শিত হতো এবং সম্রাটের তাবু বা শিবিরের প্রবেশপথে এবং সামরিক কুচকাওয়াজের সময় সম্রাটের সামনেও রাখা হতো।

আইন-ই-আকবরি অনুসারে, আকবরের রাজত্বকালে সম্রাট যখনই বাইরে বের হতেন, তখন লাল রঙের কাপড়ের ব্যাগে মোড়ানো কুর (পতাকা এবং অন্যান্য চিহ্নের সমষ্টি) এর সাথে অন্তত পাঁচটি আলম বহন করা হতো। উৎসবের দিনগুলোতে এবং যুদ্ধের সময় এগুলো উন্মোচিত করা হতো।Blochmann, H. (tr.) (1927, reprint 1993). The Ain-I Akbari by Abu'l-Fazl Allami, Vol. I, Calcutta: The Asiatic Society, p.52 জাহাঙ্গীরের শাসনামলে আসা স্যার টমাস রো-এর চ্যাপলিন এডওয়ার্ড টেরি তার ভয়েজ টু ইস্ট-ইন্ডিয়া (১৬৫৫) গ্রন্থে বর্ণনা করেন যে, রাজকীয় ঝান্ডাটি রেশম দিয়ে তৈরি ছিল, যাতে সূর্যের শরীরের কিছু অংশ ছায়াবৃত করে রাখা একটি নতজানু সিংহের ছবি খোদাই করা ছিল এবং সম্রাট যখনই ভ্রমণ করতেন তখন এটি একটি হাতির পিঠে বহন করা হতো।Foster, William (ed.) (1921) Early Travels in India, 1583–1619, London: Oxford University Press, p. 306

শাহ জাহানের রাজত্বের ইতিবৃত্ত পাদশাহনামা-এর একটি পাণ্ডুলিপিতে পায়াগের আঁকা একটি চিত্রে (যা উইন্ডসর ক্যাসেলের রয়্যাল লাইব্রেরিতে সংরক্ষিত আছে) মুঘল ঝান্ডাগুলোকে সবুজ সীমানা ও উদীয়মান সূর্যের সামনে দণ্ডায়মান সিংহসহ লাল রঙের নিশান হিসেবে দেখানো হয়েছে। একই পাণ্ডুলিপির অন্য একটি চিত্রে মুঘল ঝান্ডাগুলোকে সবুজ জমিনে উদীয়মান সূর্যের সামনে উপবিষ্ট সিংহসহ দেখানো হয়েছে।
সিলমোহরসমূহ

 মুঘল সাম্রাজ্যের অধীনস্থ রাজ্য এবং পতাকাসমূহ 

 ঐতিহাসিক চিত্রায়ণ 

আরও দেখুন
মুঘল সাম্রাজ্য
ময়ূর সিংহাসন
বাংলাদেশী পতাকার তালিকা
ভারতীয় পতাকার তালিকা

পাদটীকা

তথ্যসূত্র

 আরও পড়ুন 
 কোচ, এব্বা (২০০১)। Mughal Art and Imperial Ideology: Collected Essays, নয়াদিল্লি: অক্সফোর্ড ইউনিভার্সিটি প্রেস।
বহিসংযোগ

 ইন্টারনেট আর্কাইভ ওয়েবসাইটে ফস্টার, উইলিয়াম (সম্পাদনা) The embassy of Sir Thomas Roe to the court of the Great Mogul, 1615–1619, as narrated in his journal and correspondence লন্ডন: হাকলুইট সোসাইটি, ১৮৯৯ থেকে মুঘল রাজকীয় ঝান্ডার একটি খোদাই করা চিত্র

বিষয়শ্রেণী:মুঘল সাম্রাজ্য
বিষয়শ্রেণী:ভারতের পতাকা